Recent, arta arabo-normandă din Palermo și împrejurimi a intrat sub protecția UNESCO, printro serie de nouă monumente ce datează fără excepție din timpul dinastiei normande de Hauteville, perioadă în care, de exemplu, construirea palatului „dei Normanni“ (Palazzo Reale) a generat un imens, interminabil șantier; spre lauda lucrurilor monumentale, aș adăuga, uneori singurele care, în vâltoarea istoriei, au păstrat puterea de a supraviețui piatră pe piatră.